
  
94 DR 30.10.2019 

 

 

Dianggarkan sebanyak 6,000 menara komunikasi Tuan Yang di-Pertua yang akan 
dibina dan dinaiktarafkan daripada teknologi 3G kepada 4G bagi menyediakan liputan yang 
lebih menyeluruh serta kualiti perkhidmatan yang lebih baik agar rakyat dapat memanfaatkan 
teknologi jalur lebar bagi menaik taraf sosioekonomi serta kualiti hidup yang lebih baik.  

Tuan Yang di-Pertua, untuk Yang Berhormat Limbang dan Yang Berhormat Hulu 
Rajang, ada di Dewan? Ada, saya akan jawab soalan-soalan mereka. Terima kasih. 
Infrastruktur... 

Puan Hajah Siti Zailah binti Mohd Yusoff [Rantau Panjang]: Yang Berhormat 
Menteri, boleh minta penjelasan sedikit daripada jawapan? 

Tuan Gobind Singh Deo: Yang Berhormat Rantau Panjang, saya akan jawab 
soalan Yang Berhormat selepas ini. 

Puan Hajah Siti Zailah binti Mohd Yusoff [Rantau Panjang]: Okey, okey.  

Tuan Gobind Singh Deo: Terima kasih. Infrastruktur digital di kawasan luar bandar 
termasuk di kawasan pedalaman di Sabah dan Sarawak, ini melibatkan kos yang sangat 
tinggi Tuan Yang di-Pertua. Disebabkan tempoh masa yang lama diperlukan untuk 
menyediakan teknologi gentian optik serta tanpa wayar, perkhidmatan satelit juga akan 
digunakan bagi memastikan kesalinghubungan digital dapat dinikmati oleh segenap pelosok 
rakyat Tuan Yang di-Pertua  di seluruh negara.  

Dalam perkara ini, sokongan kerajaan-kerajaan negeri dan juga kerajaan-kerajaan 
tempatan adalah sangat penting bagi memastikan bahawa pembinaan infrastruktur digital ini 
berjalan dengan lancar. Dengan proses kelulusan Tuan Yang di-Pertua yang efisien dan 
kurang kerenah birokrasi, lebih ramai rakyat akan mendapat manfaat dengan lebih cepat. 
Dengan tersedianya infrastruktur digital yang akan dibangunkan, rakyat akan dapat turut 
serta dalam pelbagai aktiviti digital dan juga termasuk aktiviti-aktiviti e-sport.  

Manakala untuk makluman Yang Berhormat Rantau Panjang, kementerian 
menerusi Suruhanjaya Komunikasi dan Multimedia Malaysia (SKMM) telah merancang untuk 
melaksanakan Projek Demonstrasi 5G Malaysia selama 6 bulan bermula daripada bulan 
Oktober 2019 sehingga bulan Mac tahun depan. Dari 87 kajian kes yang dikenal pasti oleh 
pihak kerajaan bersama dengan pihak industri Tuan Yang di-Pertua, sebanyak 55 kes 
penggunaan terpilih untuk berdemonstrasi di 32 lokasi iaitu di 6 negeri yang telah tersedia 
dari segi infrastruktur serta kesediaan penyedia perkhidmatan iaitu Kedah, Perak, Pulau 
Pinang, Selangor, Terengganu dan Wilayah Persekutuan Kuala Lumpur.  

Matlamat projek-projek ini adalah untuk merangsang pembangunan, ekosistem, 5G 
dan mengenal pasti keperluan pasaran dan dasar-dasar yang diperlukan untuk tujuan 
pelaksanaan teknologi 5G di Malaysia. SKMM telah menerima cadangan-cadangan kes 
penggunaan 5G daripada syarikat yang berminat pada bulan Julai tahun ini. Kesemua kes-
kes penggunaan yang akan di demonstrasikan dalam tempoh 6 bulan ini serta lokasinya 
bukan sahaja dikenal pasti oleh syarikat-syarikat telekomunikasi dan pihak berkepentingan 
tempatan berdasarkan keperluan pasaran am, malah ianya dibiayai sepenuhnya oleh pihak 
swasta.  

Tuan Lukanisman bin Awang Sauni [Sibuti]: Menteri.  

Tuan Gobind Singh Deo: Pelaksanaan teknologi 5G di seluruh Malaysia pasti akan 
dipertimbangkan di setiap negeri berlandaskan permintaan kes penggunaan 5G dan 
perancangan syarikat telekomunikasi setelah pengagihan jalur spektrum 5G dilaksanakan 
dan yang dirancang pada tahun 2020. Manakala perkhidmatan 5G dijangkakan dapat 
diperkenalkan secara komersial pada separuh tahun kedua tahun depan. Yang Berhormat 
Rantau Panjang, sila.  

Puan Hajah Siti Zailah binti Mohd Yusoff [Rantau Panjang]: Terima kasih Yang 
Berhormat Menteri. Pertama sekali saya ucapkan tahniahlah di atas keprihatinan pihak 
kementerian dengan memberi peruntukan yang begitu banyak untuk memperkasakan sistem 
telekomunikasi di dalam negara kita.  



Dianggarkan sebanyak 6,000 menara komunikasi Tuan Yang di-Pertua yang akan dibina dan dinaiktarafkan daripada teknologi 3G kepada 4G bagi menyediakan liputan yang lebih menyeluruh serta kualiti perkhidmatan yang lebih baik agar rakyat dapat memanfaatkan teknologi jalur lebar bagi menaik taraf sosioekonomi serta kualiti hidup yang lebih baik. Tuan Yang di-Pertua, untuk Yang Berhormat Limbang dan Yang Berhormat Hulu Rajang, ada di Dewan? Ada, saya akan jawab soalan-soalan mereka. Terima kasih. Infrastruktur... Puan Hajah Siti Zailah binti Mohd Yusoff [Rantau Panjang]: Yang Berhormat Menteri, boleh minta penjelasan sedikit daripada jawapan?. Tuan Gobind Singh Deo: Yang Berhormat Rantau Panjang, saya akan jawab soalan Yang Berhormat selepas ini. Puan Hajah Siti Zailah binti Mohd Yusoff [Rantau Panjang]: Okey, okey. Tuan Gobind Singh Deo: Terima kasih. Infrastruktur digital di kawasan luar bandar termasuk di kawasan pedalaman di Sabah dan Sarawak, ini melibatkan kos yang sangat tinggi Tuan Yang di-Pertua. Disebabkan tempoh masa yang lama diperlukan untuk menyediakan teknologi gentian optik serta tanpa wayar, perkhidmatan satelit juga akan digunakan bagi memastikan kesalinghubungan digital dapat dinikmati oleh segenap pelosok rakyat Tuan Yang di-Pertua di seluruh negara. Dalam perkara ini, sokongan kerajaan-kerajaan negeri dan juga kerajaan-kerajaan tempatan adalah sangat penting bagi memastikan bahawa pembinaan infrastruktur digital ini berjalan dengan lancar. Dengan proses kelulusan Tuan Yang di-Pertua yang efisien dan kurang kerenah birokrasi, lebih ramai rakyat akan mendapat manfaat dengan lebih cepat. Dengan tersedianya infrastruktur digital yang akan dibangunkan, rakyat akan dapat turut serta dalam pelbagai aktiviti digital dan juga termasuk aktiviti-aktiviti e-sport. Manakala untuk makluman Yang Berhormat Rantau Panjang, kementerian menerusi Suruhanjaya Komunikasi dan Multimedia Malaysia (SKMM) telah merancang untuk melaksanakan Projek Demonstrasi 5G Malaysia selama 6 bulan bermula daripada bulan Oktober 2019 sehingga bulan Mac tahun depan. Dari 87 kajian kes yang dikenal pasti oleh pihak kerajaan bersama dengan pihak industri Tuan Yang di-Pertua, sebanyak 55 kes penggunaan terpilih untuk berdemonstrasi di 32 lokasi iaitu di 6 negeri yang telah tersedia dari segi infrastruktur serta kesediaan penyedia perkhidmatan iaitu Kedah, Perak, Pulau Pinang, Selangor, Terengganu dan Wilayah Persekutuan Kuala Lumpur. Matlamat projek-projek ini adalah untuk merangsang pembangunan, ekosistem, 5G dan mengenal pasti keperluan pasaran dan dasar-dasar yang diperlukan untuk tujuan pelaksanaan teknologi 5G di Malaysia. SKMM telah menerima cadangan-cadangan kes penggunaan 5G daripada syarikat yang berminat pada bulan Julai tahun ini. Kesemua kes- kes penggunaan yang akan di demonstrasikan dalam tempoh 6 bulan ini serta lokasinya bukan sahaja dikenal pasti oleh syarikat-syarikat telekomunikasi dan pihak berkepentingan tempatan berdasarkan keperluan pasaran am, malah ianya dibiayai sepenuhnya oleh pihak swasta. Tuan Lukanisman bin Awang Sauni [Sibuti]: Menteri. Tuan Gobind Singh Deo: Pelaksanaan teknologi 5G di seluruh Malaysia pasti akan dipertimbangkan di setiap negeri berlandaskan permintaan kes penggunaan 5G dan perancangan syarikat telekomunikasi setelah pengagihan jalur spektrum 5G dilaksanakan dan yang dirancang pada tahun 2020. Manakala perkhidmatan 5G dijangkakan dapat diperkenalkan secara komersial pada separuh tahun kedua tahun depan. Yang Berhormat Rantau Panjang, sila. Puan Hajah Siti Zailah binti Mohd Yusoff [Rantau Panjang]: Terima kasih Yang Berhormat Menteri. Pertama sekali saya ucapkan tahniahlah di atas keprihatinan pihak kementerian dengan memberi peruntukan yang begitu banyak untuk memperkasakan sistem telekomunikasi di dalam negara kita.